আরএমজি বিডি নিউজ ডেস্কঃ দেশের প্রথম অ্যাপ্লিকেশন স্টোর অ্যাপ বাজারের আনুষ্ঠানিক যাত্রা শুরু হলো আজ বুধবার। ঢাকায় বাংলাদেশ আইসিটি জার্নালিস্ট ফোরামের (বিআইজেএফ) কার্যালয়ে অনুষ্ঠিত এক সংবাদ সম্মেলনে অ্যাপ স্টোরটির আনুষ্ঠানিক ঘোষণা দেন অ্যাডভান্সড অ্যাপস বাংলাদেশ লিমিটেডের (এএপিবিডি) প্রধান নির্বাহী শফিউল আলম।শফিউল আলম বলেন, বাংলাদেশে প্রথমবারের মতো দেশীয় অ্যান্ড্রয়েড ডেভেলপারদের অ্যাপস নিয়ে পূর্ণাঙ্গ অ্যাপসের বাজার ‘অ্যাপ বাজার’ চালু করা হলো। এখান থেকে টাকা দিয়ে প্রয়োজনীয় অ্যাপ কেনা-বেচা করা যাবে। এত দিন অ্যাপ বাজার পরীক্ষামূলক অবস্থায় ছিল। আজ থেকে পুরোপুরি চালু হয়ে গেল অ্যাপ কেনা বেচার এই প্ল্যাটফর্মটির।সংবাদ সম্মেলনে উপস্থিত ছিলেন বাংলাদেশ ওপেন সোর্স নেটওয়ার্কের (বিডিওএসএন) সাধারণ সম্পাদক মুনির হাসান, অ্যাডভান্সড অ্যাপস বাংলাদেশ লিমিটেডের (এএপিবিডি) প্রধান বিপণন কর্মকর্তা আ স ম সালাউদ্দিন, প্রধান জনসংযোগ কর্মকর্তা নাঈম সাকিব।অ্যাপস বাজার কর্তৃপক্ষ জানিয়েছে, বাংলা এবং ইংরেজি ভাষাতে এই অ্যাপ স্টোর ব্যবহার করা যাবে। ব্যবহারকারী এবং ডেভেলপারদের জন্য চ্যাটিং ও অ্যাপ উপহার দেওয়ার সুবিধা থাকবে। ডেভেলপাররা বিনা মূল্যে এ স্টোরে অ্যাপ রাখতে পারবেন।মুনির হাসান বলেন, শিক্ষাক্ষেত্র, ব্যবসা এবং চাকরির প্রতিটি ক্ষেত্রে মোবাইল অ্যাপ্লিকেশন তথা মোবাইল অ্যাপস বর্তমানে একটি নিত্য প্রয়োজনীয় বস্তুতে পরিণত হয়েছে। সকালে ঘুম থেকে উঠে কিংবা চায়ের আড্ডায় কোথায় নেই এই অ্যাপসের ব্যবহার? অ্যাপ বাজার অ্যাপ প্রিয় স্মার্টফোন ব্যবহারকারীদের সেই চাহিদা পূরণ করবে। পাশাপাশি দেশি অ্যাপ নির্মাতাদের তৈরি অ্যাপ সহজে কেনা-বেচার সুযোগও উন্মুক্ত হলো।অ্যাপ বাজারের লিংক www.appbajar.com